2.pielikums

Daugavpils pilsētas domes

2017.gada 14.decembra

lēmumam Nr.687

**Pieslēgumu nodrošinājuma plāns**

**centralizētajai kanalizācijas sistēmai**

projektam „Ūdensapgādes un kanalizācijas sistēmas attīstība Judovkas rajonā, Daugavpilī”

Pieslēgumu kanalizācijas tīkliem nodrošinājuma plāns ir izstrādāts projektam „Ūdensapgādes un kanalizācijas sistēmas attīstība Judovkas rajonā, Daugavpilī” (turpmāk - Projekts).

Pieslēgumu nodrošinājuma plāns ir izstrādāts Judovkas rajonam Daugavpils pilsētas aglomerācijā, pamatojoties uz Ūdenssaimniecības pakalpojumu likuma 9. panta pirmās daļas 6.punkta nosacījumiem un Ministru kabineta 21.06.2016. pieņemto noteikumu Nr.403 „Darbības programmas „Izaugsme un nodarbinātība” 5.3.1. specifisko atlases mērķi „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas īstenošanas noteikumi”.

Šis pieslēgumu nodrošinājuma plāns atspoguļo projektā “Ūdensapgādes un kanalizācijas sistēmas attīstība Judovkas rajonā, Daugavpilī” plānoto pieslēgumu centralizētajai kanalizācijas sistēmai (turpmāk – CKS) izveides galvenos pamatprincipus un sasniedzamos rādītājus.

Projekta ietvaros CKS plānoto pieslēgto iedzīvotāju skaits – 1 076 iedzīvotāji. Zemāk esošā tabula atspoguļo pieslēgumu nodrošinājuma plānoto laika grafiku sadalījumā pa gadiem:

|  |  |
| --- | --- |
| Gads | Plānotais CKS pieslēgto iedzīvotāju skaits gadā |
| 2019. | - |
| 2020. | 450 |
| 2021. | 350 |
| 2022. | 206 |
| 2023. | 70 |
| Kopā projekta īstenošanas laikā: | **1 076** |

Lai sasniegtu aglomerācijā plānoto pieslēdzamo kanalizācijas pakalpojumu lietotāju skaitu, SIA “Daugavpils ūdens” sadarbībā ar Daugavpils pilsētas pašvaldību plāno veikt sekojošas darbības:

1. Plāno nodrošināt atbilstošu informatīvo kampaņu un veikt nepieciešamās individuālās aktivitātes ar katras CKS potenciāli pieslēdzamās dzīvojamās ēkas iedzīvotājiem;

2. Plāno sagatavot un izplatīt bukletu mērķa grupas iedzīvotājiem, precīzi izklāstot pieslēgšanas kārtību CKS un ar to saistītas iespējas un ieguvumus;

3. Izdevumā "Daugavpils šodien un rīt" vismaz reizi gadā publicēt informāciju, kas skaidrotu un veicinātu iedzīvotājus pieslēgties CKS. Reizi pusgadā publicēt informāciju par CKS pieslēguma iespējām Daugavpils pilsētas informatīvos portālos.

4. Plāno aktīvi piedāvāt iedzīvotājiem tos pieslēgumu izbūves un finansēšanas nosacījumus, kurus paredz Daugavpils pilsētas saistošie noteikumi Nr.41 “Par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai” (pieņemti 27.10.2016.).

5. Izmantot tās iespējas CKS pieslēgumu stimulēšanā, ko rada MK noteikumi Nr.384 (pieņemti 2017.gada 27.jūnijā) "Noteikumi par decentralizēto kanalizācijas sistēmu apsaimniekošanu un reģistrēšanu", kopā ar Daugavpils pilsētas domi izstrādājot atbilstošus saistošos noteikumus;

6. Iesaistīt Daugavpils pilsētas pašvaldības resursus un pieredzi 1. līdz 5.punktos minēto aktivitāšu realizācijā.

Domes priekšsēdētāja 1.vietnieks *(personiskais paraksts)* I.Prelatovs